
Serviciul Resurse Umane  Ind. dos.IA
                                                                      
     

           
                                                                       ANUNŢ
[bookmark: _Hlk229470877]PENTRU CONCURSUL DE ANGAJARE PE POSTURI CONTRACTUALE
DIN DATA DE  02.11.2026   

[bookmark: _Hlk229380821]       DIRECŢIA DE ASISTENȚĂ SOCIALĂ (DAS) BRAŞOV organizează în data de                             02.11.2026 concurs de angajare personal contractual de execuţie, pentru ocuparea pe perioadă nedeterminată a unui post de asistent medical PL principal cu specialitatea  asistenţă medicală generală cu normă întreagă şi a unui post de asistent medical  PL principal cu specialitatea  asistenţă medicală generală cu jumătate de normă în cadrul Serviciului Asistenţă Medicală în Unităţi de Învăţământ, posturi aferente creşei inclusă în Programul guvernamental „Sfânta Ana",  
        Temeiul legal al organizării concursului îl constituie HG nr.1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice;     prevederile Legii nr. 141/2025 privind unele măsuri fiscal-bugetare, în domeniul cheltuielilor publice, pentru consolidare fiscală, combaterea evaziunii fiscale, pentru modificarea şi completarea unor acte normative, precum şi pentru prorogarea unor termene, cu modificările și completările ulterioare, art. XXII,  alin. (1) “ (1) În perioada 1ianuarie-31 decembrie 2026 se suspendă ocuparea prin concurs sau examen a posturilor vacante din autorităţile şi instituţiile publice, astfel cum sunt definite la art. 2 alin. (1) pct. 30 din Legea nr. 500/2002, cu modificările şi completările ulterioare, şi la art. 2 alin. (1) pct. 39 din Legea nr. 273/2006, cu modificările şi completările ulterioare, indiferent de sistemul de finanţare şi de subordonare, inclusiv activităţile finanţate integral din venituri proprii”;   alin (10) ” Prin excepţie de la prevederile alin. (1), autorităţile publice organizează concursuri sau examene pentru ocuparea posturilor vacante aferente creşelor realizate în cadrul Programului guvernamental construire creşe „Sfânta Ana“, finanţat prin Planul naţional de redresare şi rezilienţă al României, componenta 15 - Educaţie, investiţia 1, respectiv în cadrul Programului naţional de construcţii de interes public sau social." ;   Adresa Direcţiei de Asistenţă Socială Braşov înregistrată cu nr. 52/86166/(RI34)8491 din 02.09.2026 şi Macheta înregistrată cu nr. 52/86166/(RI34)8491/A1 din 02.09.2026 transmise Direcţiei de Sănătate Publică Braşov,  prin care s-a estimat suma totală necesară până la sfârşitul anului 2026 pentru finanţarea cheltuielilor de personal medici şi asistenţi medicali aferente creşei inclusă în Programul guvernamental „Sfânta Ana" ;    Adresa Direcţiei de Sănătate Publică Braşov nr.11170/16.09.2026 prin care se comunică faptul că Ministerul Sănătăţii a emis aviz conform pentru posturile de medic şi asistent medical aferente creşei inclusă în Programul guvernamental „Sfânta Ana", pentru care s-a solicitat finanţare în anul 2026.

        I) Cerinţe comune pentru ocuparea posturilor scoase la concurs:
[bookmark: REF8][bookmark: REF9][bookmark: REF10]          Conform art. 15 din HG nr.1336/2022, poate ocupa un post vacant sau temporar vacant persoana care îndeplineşte condiţiile prevăzute de Legea nr. 53/2003 - Codul muncii, republicată, cu modificările şi completările ulterioare, şi cerinţele specifice prevăzute la art. 542 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
[bookmark: REF11]c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
[bookmark: REF12][bookmark: REF13]h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

[bookmark: _Hlk185330894]          II) Cerinţele specifice de ocupare a posturilor scoase la concurs pentru angajare pe perioadă nedeterminată la Serviciul Asistență Medicală în Unități de Învățământ, conform Ordinului nr. 1470/2011 privind aprobarea criteriilor privind angajarea și promovarea în funcții și trepte profesionale a personalului contractual din unitățile sanitare publice din sectorul sanitar, cu modificările și completările ulterioare:

            1) Un post contractual de asistent medical PL principal cu normă întreagă, pe perioadă nedeterminată
· Cerințe specifice pentru ocuparea postului: diplomă şcoală sanitară postliceală sau echivalentă, sau  diplomă de studii postliceale prin echivalare conform H.G.nr. 797/1997 privind echivalarea studiilor absolvenților liceelor sanitare, promoțiile 1976-1994 inclusiv, cu nivelul studiilor postliceale sanitare; studii liceale absolvite cu diplomă de bacalaureat; minimum 5 ani vechime ca asistent medical în specialitatea asistenţă medicală generală; examen absolvit pentru obţinerea gradului profesional principal;

            2) Un post contractual de asistent medical PL principal cu jumătate de normă, pe perioadă nedeterminată
· Cerințe specifice pentru ocuparea postului: diplomă şcoală sanitară postliceală sau echivalentă, sau  diplomă de studii postliceale prin echivalare conform H.G.nr. 797/1997 privind echivalarea studiilor absolvenților liceelor sanitare, promoțiile 1976-1994 inclusiv, cu nivelul studiilor postliceale sanitare; studii liceale absolvite cu diplomă de bacalaureat; minimum 5 ani vechime ca asistent medical în specialitatea asistenţă medicală generală; examen absolvit pentru obţinerea gradului profesional principal;
 
      Bibliografia pentru concurs este  prezentată în anexa anunţului postat pe site-ul www.dasbv.ro al Direcției de Asistență Socială Brașov, la rubrica Despre noi/Carieră/ Concursuri și rezultate concursuri.

        În vederea participării la concurs, candidatul va depune următoarele documente necesare înscrierii:  
   a) formular de înscriere la concurs, care se completează pe un formular tipizat, pus la dispoziție de Serviciul Resurse Umane; 
 b) copia actului de identitate sau orice alt document care atestă identitatea, potrivit legii, aflate în termen de valabilitate;
 c) copia certificatului de căsătorie sau a altui document prin care s-a realizat schimbarea de nume, după caz;
 d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de instituţia publică; 
 e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
 f) certificat de cazier judiciar sau, după caz, extrasul de pe cazierul judiciar,în original;
 g) adeverinţă medicală care să ateste starea de sănătate corespunzătoare, eliberată de către medicul de familie al candidatului, sau de către unităţile sanitare abilitate, cu cel mult 6 luni anterior derulării concursului; adeverinţa, în original, care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii; pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii;
 h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, în original  ;
  i) curriculum vitae, model comun European.
     j) aviz psihologic eliberat cu cel mult 6 luni anterior derulării concursului,  în urma unei evaluări psihologice organizată prin intermediul unităților specializate acreditate în condițiile legii, care să ateste pentru candidat că este apt din punct de vedere psihologic; avizul eliberat va conţine, în clar, numărul, data, numele emitentului şi calitatea acestuia, în formatul standard stabilit de Ministerul Sănătăţii, fiind prezentat în original;
        k) certificatul de membru OAMGMAMR , în copie şi  avizul anual pentru autorizarea  exercitării profesiei, în copie;
        l)  adeverință pentru participare la concurs emisă de OAMGMAMR în conformitate cu prevederile art.2 din Hotărârea nr. 35/2015 a Președintelui Ordinului Asistenților Medicali Generaliști, Moașelor și Asistenților Medicali din România privind eliberarea Certificatului de membru al Ordinului Asistenților Medicali Generaliști, Moașelor și Asistenților Medicali din România, în original; 
[bookmark: _Hlk185331334]           Copiile de pe actele prevăzute la lit. b)-e),  k),  precum şi copia certificatului de încadrare într-un grad de handicap prevăzut la lit.g se prezintă însoţite de documentele originale, şi se certifică cu menţiunea „conform cu originalul“ de către secretarul comisiei de concurs.
    Cazierul judiciar şi certificatul de integritate comportamentală pot fi înlocuite cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar şi a certificatelor de integritate comportamentală, are obligaţia de a completa dosarul de concurs cu originalele documentelor prevăzute la lit. f) şi la lit.h) anterior datei de susţinere a probei scrise, respectiv cel târziu în data de 30.10.2026 ora 10.  
           Dosarele de candidatură se depun în format fizic până cel târziu în data de 23.10.2026, ora 16.00 la sediul DAS din Brașov, str. Panselelor nr.23.
            Dosarul de candidatură se poate depune şi prin Poșta Română, serviciul de curierat rapid, poșta electronică a instituției publice dasbv@dasbv.ro,  până la ora şi data limită de depunere a acestuia în format fizic la sediul angajatorului, respectiv 23.10.2026, ora 16.00. Transmiterea documentelor prin 
poşta electronică a instituţiei publice se realizează în format .pdf cu volum maxim de 1 MB, documentele fiind acceptate doar în formă lizibilă. 
            În situaţia în care candidaţii transmit dosarele de concurs prin Poşta Română, serviciul de curierat rapid, poşta electronică a instituţiei publice, candidaţii primesc codul unic de identificare la o adresă de e-mail comunicată de către aceştia şi au obligaţia de a se prezenta la secretarul comisiei de concurs cu documentele prevăzute mai sus, la lit. b)-e) şi  k) în original, pentru certificarea acestora, pe tot parcursul desfăşurării concursului, până cel târziu în data de 02.11.2026, ora 10.00, la sediul instituției unde se desfășoară proba scrisă. 
         Dacă un candidat nu poate depune personal cererea de înscriere va împuternici notarial un reprezentant. De asemenea actele care nu pot fi înaintate în original pentru verificare vor putea fi înlocuite cu acte în copie, autentificate notarial.  
         În termen de 2 zile lucrătoare de la data expirării termenului de depunere a dosarelor, comisia de concurs are obligaţia de a selecta dosarele de concurs. Rezultatele selecţiei dosarelor de concurs se afişează în termen de o zi lucrătoare de la expirarea termenului prevăzut pentru selecţie, respectiv cel târziu în data de 28.10.2026, pe site-ul www.dasbv.ro, la rubrica Despre noi/Carieră/ Concursuri și rezultate concursuri şi la avizierul de la sediul central al instituţiei din Braşov, Str. Panselelor nr. 23. 
     Probele pentru concursul de ocupare a posturilor mai sus menţionate se vor susţine astfel:
A) Proba scrisă (tip grilă)  pentru ocuparea posturilor scoase la concurs se organizează în data de 02.11.2026 ora 11.00 la sediul DAS din Brașov, str. Panselelor  nr.23.
B) Interviurile pentru ocuparea posturilor scoase la concurs vor avea loc în data de 06.11.2026, la sediul DAS din Brașov, str. Panselelor  nr.23, cu începere de la ora 10.00.
           Atât la proba scrisă, cât şi la interviu, vor fi admişi doar candidaţii care obţin minimum 50 de puncte pentru posturile de execuție. 
            Comunicarea rezultatelor la fiecare probă a concursului se realizează prin afişare la sediul instituţiei şi pe site-ul www.dasbv.ro, la rubrica Despre noi/Carieră/ Concursuri și rezultate concursuri, în termen de o zi lucrătoare de la data finalizării probei.
           După afişarea rezultatelor obţinute la selecţia dosarelor de înscriere, proba scrisă şi interviu, candidaţii nemulţumiţi pot depune, după caz, contestaţie la serviciul Resurse umane, în termen de cel mult o zi lucrătoare de la data afişării rezultatului selecţiei dosarelor, respectiv de la data afişării rezultatului probei scrise şi al interviului, în condiţiile legii. 
         Astfel pot interveni modificări privind data susţinerii interviurilor, în raport cu programările mai sus menţionate. 
     Data şi ora modificate pentru interviu se vor stabili ținând seama de data şi ora afişării rezultatelor probei anterioare şi de depunerea după caz, a unor contestaţii. 
     Interviurile se susțin într-un termen de maximum 4 zile lucrătoare de la data susținerii probei anterioare. 
      Termenele de depunere a contestațiilor în condiţiile legii și programarea probelor care urmează se vor comunica pe site-ul www.dasbv.ro la rubrica Despre noi/Carieră/ Concursuri și rezultate concursuri şi la avizierul de la sediul instituţiei din Braşov, Str. Panselelor nr. 23.
    Bibliografiile şi datele necesare sunt postate pe site-ul www.dasbv.ro al Direcției de Asistență Socială Brașov, la rubrica Despre noi/Carieră/ Concursuri și rezultate concursuri.
   Informaţii se pot obține şi la sediul central al instituției din Braşov, Str. Panselelor nr. 23, Serviciul Resurse Umane, orele 8.00-16.00, inclusiv la telefonul 0368-469995 int.857.

